Ще бъде унищожен един тон храни, в които е била използвана куркума с олово

Един тон храни, пакетирани в предприятие в Перник, ще бъдат унищожени заради вложена в тях като подправка куркума. Това е станало след като пернишкото представителство на Агенцията по безопасност на храните е забранило за продажба стоката, коментира директорът Елза Драгомирова за „БНР“.

Използваната в цеха куркума е била тази от партидата, внос от Индия, в която беше открито олово над допустимите норми. Въпреки че превишението е било минимално и въпреки малкото количество куркума, вложена в продуктите са предприети мерки те да не стигнат до магазините. Изтеглени са и количествата в търговската мрежа.

Начинът на унищожаване на храните ще бъде съгласувано с РЗИ, за да не се допусне екологично замърсяване.

Материалът Ще бъде унищожен един тон храни, в които е била използвана куркума с олово е публикуван за пръв път на Искра.бг.